Талдықорғанның мектебі әлеуметтік желіде тараған ақпаратқа түсінік берді
DATE: 15:52, 28 Желтоқсан 2017 | GMT +5
TITLE: Талдықорғанның мектебі әлеуметтік желіде тараған ақпаратқа түсінік берді
URL: https://kaz.inform.kz/news/taldykorgannyn-mektebi-aleumettik-zhelide-taragan-akparatka-tusinik-berdi_a3106703/
META: DATE: 15:52, 28 Желтоқсан 2017 | GMT +5
TOTAL WORDS: 179
AUTHOR(S):
TEXT: «Әлеуметтік желілерде төбеден су аққан деп көрсетілген асхана осы. Иә, біз жасырмаймыз. Бізде биыл көктем айында ондай жағдай болды. Бірақ, жазда қатты жел кезінде біздің мектептің шатыры ұшып кетті. Сол кезде жасалған жұмыстардың нәтижесінде мектептің төбесінен су ақпайтын болды», деді білім шаңырағының тәрбие ісі жөніндегі меңгерушісі Индира Ахметова. Сондай-ақ әлеуметтік желілерде дәл осы мектеп 11-сынып оқушыларының атааналарынан линолеумге 5 мың теңгеден ақша жинауды талап еткендігі жөнінде жарияланған. Білім мекемесінің директоры бірден 11-ші «В» сыныбының мұғалімін шақырып, журналистке осы жайт бойынша түсінік беруін сұрады. Бір қызығы әлеуметтік желіде тараған ақпаратта нақты қай 11 сыныпта линолеумге ақша жинап жатқаны жазылмаған болатын. «Біздің 11-ші «В» сыныбынан линолеумге атааналардан ақша жинады деген ақпарат тарап жатыр. Бізде атааналармен жиналыс болды, бірақ ол жерде еш уақытта ақша жинау жөнінде сөйлескен емеспіз. Және тағы бір айтқым келетіні, бізге линолеум мүлдем қажет емес. Мектептің өз линолеумі бар», - деді 11 сыныптың мұғалімі Гүлнәр Таштенова. Айта кету керек, әлеуметтік желілерде тараған суретте мектеп асханасының төбесінен су ағып, жапсырмалары түсіп жатыр. Алайда бүгін ондай көрініс байқалмады. Асхана төбесі бүтін. Тек қабырғаның кішкентай тұсы төбеден аққан су салдарын сарғайып қалыпты
